
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ _ Αρ. Φύλλου 1203 

“ — ’ 31 Δεκεμβρίου 1997 


ΠΕ ΡΙΕΧΟ ΜΕΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση του άρθρου 7του Κανονισμού Παροχής 
Χρηματικών Βραβείων σε παιδιά Ναυτικών που 
φοιτούν σε Ανώτατα Εκπαιδευτικά Ιδρύματα 

(Α.Ε.Ι.) της χώρας. 1 

Τροποποίηση του άρθρου 6 του Κανονισμού «Παρο¬ 
χής γαμήλιου δώρου σε κόρες των Ναυτικών» (Υ. Α. 

31507/2017/87/ΥΕΝ - ΦΕΚ 411Β/10.8.87). 

Τροποποίηση του Οργανισμού Εσωτερικής Υπηρε¬ 
σίας του Δήμου Σίνδου, Ν. Θεσ/νίκης. 3 

Τροποποίηση του Οργανισμού Εσωτερικής Υπη¬ 
ρεσίας του Δήμου Σούδας. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 3422.13/01/97/27.10.97 
απόφαση του Υπουργού Εμπορικής Ναυτιλίας. 5 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 2424.3/03/97 0) 

Τροποποίηση του άρθρου 7 του Κανονισμού Παροχής 
Χρηματικών Βραβείων σε παιδιά Ναυτικών που φοι¬ 
τούν σε Ανώτατα Εκπαιδευτικά Ιδρύματα (Α.Ε.Ι.) της 
χώρας. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 92/73 (Α 169) 
«Περί Ιδρύσεως Εστίας Ναυτικών». 

2. Την διάταξη του εδαφ. (δ) της παρ. 1 του άρθρου 2 
του πιο πάνω Ν.Δ. όπως αντικαταστάθηκε με το άρθρο 22 
τουΝ. 1085/80 (Α 255). 

3. Την 2425.1 /5/88 απόφαση ΥΕΝ με την οποία κυρώθη¬ 
κε ο Κανονισμός Παροχής χρηματικών βραβείων σε παι¬ 
διά Ναυτικών (εν ενεργεία και συνταξιούχων) που σπου¬ 
δάζουν στα Ανώτατα Εκπαιδευτικά Ιδρύματα της χώρας 
(Φ.Ε.Κ. 614 Β/24.8.88). 

4. Την αριθμ. 2424.1/5/89 απόφαση ΥΕΝ με την οποία 
τροποποιήθηκαν τα άρθρα 3 παρ. 2 και 4 παρ. 1 εδ. (δ) 6 
παρ. 1 του παραπάνω Κανονισμού παροχής χρηματικών 


βραβείων σε παιδιά ναυτικών που φοιτούν στα Ανώτατα 
Εκπαιδευτικά Ιδρύματα (Α.Ε.Ι.) της χώρας (Φ.Ε.Κ. 505 Β). 

5. Το αριθμ. 20/26.11.97 απόσπασμα Πρακτικών συνε¬ 
δρίασης του Δ.Σ. της Εστίας Ναυτικών. 

6. Την αριθμ. 2390/ΚΚ/ΚΧ/28.11.97 αναφορά της Εστίας 
Ναυτικών με την οποία υποβλήθηκαν η τροποποίηση του 
Κανονισμού και το πιο πάνω απόσπασμα. 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Τροποποιούμε το άρθρο 7 του Κανονισμού Παροχής 
χρηματικών βραβείων σε παιδιά ναυτικών που φοιτούν 
στα Ανώτατα Εκπαιδευτικά Ιδρύματα (Α.Ε.Ι.) της χώρας 
(Υ.Α. 2425.1/5/88/ΥΕΝ - ΦΕΚ 614Β/24.8.88) ως προς τον 
καθορισμό του ύψους αυτού, όπως έγινε δεκτή στην 20η 
συνεδρίαση του Δ.Σ. της Εστίας Ναυτικών της 26ης 
Νοεμβρίου 1997, ως εξής: 

Άρθρον 7 

Το ύψος του χρηματικού βραβείου καθορίζεται με από¬ 
φαση του Διοικητικού Συμβουλίου κατά τη συζήτηση και 
έγκριση του Προϋπολογισμού της Εστίας Ναυτικών, που 
αφορά το οικονομικό έτος εντός του οποίου λήγει η προ¬ 
θεσμία υποβολής των δικαιολογητικών και χορηγούνται 
τα βραβεία. 

Η ως άνω τροποποίηση του Κανονισμού ισχύει από τη 
δημοσίευση στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της 
Κυβερνήσεως. 

Πειραιάς, 15 Δεκεμβρίου 1997 

ΟΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 
-♦- 

Αρ ιθ. 2424./3/2/97 (2) 

Τροποποίηση του άρθρου 6 του Κανονισμού «Παροχής 
γαμήλιου δώρου σε κόρες των Ναυτικών» (Υ.Α. 
31507/2017/87/ΥΕΝ - ΦΕΚ411Β/10.8.87). 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 92/73 (Α 169) 
«Περί Ιδρύσεως Εστίας Ναυτικών». 

2. Την διάταξη του εδαφ. (δ) της παρ. 1 του άρθρου 2 

του πιο πάνω Ν.Δ. όπως ανπκαταστάθηκε με το άρθρο 22 
τουΝ. 1085/80 (Α255). 

3. Τις διατάξεις του άρθρου 19 του Ν. 458/76 (Α280). 

4. Την αριθμ. 31507/2017/87 απόφαση του ΥΕΝ με την ο¬ 
ποία εγκρίθηκε ο Κανονισμός παροχής «Παμηλίου Δώρου 
σε κόρες των ναυτικών» υπό της Εστίας Ναυτικών. 

5. Το με αριθμό 20/26.11.97 απόσπασμα Πρακτικού συ¬ 
νεδρίασης του Δ.Σ. της Εστίας Ναυτικών. 

6. Την αριθμ. 2390/ΚΚ/ΚΧ/28.11.97 αναφοράτης Εστίας 
Ναυτικών με την οποία υποβλήθηκαν η τροποποίηση του 
Κανονισμού και το πιο πάνω απόσπασμα. 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Τροποποιούμε το άρθρο 6 του Κανονισμού «Παροχής 
γαμήλιου δώρου σε κόρες των ναυτικών» (Υ.Α. 
31507/2017/87/ΥΕΝ - ΦΕΚ 411Β) ως προς τον καθορισμό 
του ύψους αυτού, όπως έγινε δεκτή στην20η συνεδρίαση 
του Δ.Σ. της Εστίας Ναυτικών της 26ης Νοεμβρίου 1997, 
ως εξής: 

Άρθρον 6 

Το ύψος του γαμήλιου δώρου καθορίζεται με απόφαση 
του Διοικητικού Συμβουλίου κατά τη συζήτηση και έγκρι¬ 
ση του Προϋπολογισμού της Εστίας Ναυτικών, που αφο¬ 
ρά στο χρόνο τέλεσης του γάμου. 

Η ως άνω τροποποίηση του Κανονισμού ισχύει από τη 
δημοσίευση στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της 
Κυβερνήσεως. 

Πειραιάς, 15 Δεκεμβρίου 1997 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 
♦ ■ - 

Αριθ. 42469 (3) 

Τροποποίηση του Οργανισμού Εσωτερικής Υπηρεσίας 
του Δήμου Σίνδου, Ν. Θεσ/νίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΕΝΤΡΙΚΗΣ 
ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 2, 12 (όπως τροποποιήθη¬ 
κε με το άρθρο 8 παρ. 5του Ν. 2307/1995) και 320του Ν. 
1188/1981. 

2. Τις διατάξεις του Ν. 1586/1986. 

3. Τις διατάξεις των άρθρων 34-38του Ν. 2190/1994. 

4. Τις διατάξεις της παρ. 10 του άρθρου 6 του Ν. 
2503/1997. 

5. Το Π.Δ. 37α/1987 όπως τροποποιήθηκε και συμπλη¬ 
ρώθηκε με το Π.Δ. 22/1990. 

6. Τη γνώμη του Υπηρεσιακού Συμβουλίου υπαλλήλων 
Ο.Τ.Α, Ν. Θεσ/νίκης (πλην Δήμου Θεσ/νίκης) που διατυ¬ 
πώθηκε στο 5/4.12.1997 πρακτικό (θέμα 8ο). 

7. Την αριθ. 18/1997 απόφαση του δημοτικού συμβου¬ 
λίου Σίνδου, για την τροποποίηση του Οργανισμού 
Εσωτερικής Υπηρεσίας, αποφασίζουμε: 

Τροποποιούμε και προσαρμόζουμε στις διατάξεις του 
Ν. 2190/1994 τον Οργανισμό της Εσωτερικής Υπηρεσίας 
του Δήμου Σίνδου του Νομού Θεσσαλονίκης κατά τα ορι¬ 
ζόμενα στην 18/1997 απόφαση του Δημοτικού Συμβου¬ 
λίου και στην αριθμ. 5/1997 γνώμη του Υπηρεσιακού 


Συμβουλίου υπαλλήλων Ο.Τ.Α. Ν. Θεσσαλονίκης ( πλην 
δήμου Θεσσαλονίκης) έχει ως εξής: 

Άρθρο 1 

ΔΙΑΡΘΡΩΣΗ ΔΟΜΗΣ 

Η οργάνωση του Δήμου περιλαμβάνει τους εξής τομείς: 
Α. Διοίκηση 

Β.Διεύθυνση Διοικητικών - Οικονομικών και Τεχνικών 
Υπηρεσιών 

Γ. Αυτοτελές Γραφείο Σχεδιασμού, Προγραμματισμού 
και Προστασίας Περιβάλλοντος 

Άρθρο 2 

ΔΙΑΡΘΡΩΣΗ ΥΠΗΡΕΣΙΩΝ 

Οι υπηρεσίες του Δήμου διαρθρώνονται στις παρακάτω 
Διεθύνσεις, Τμήματα και Γραφεία σύμφωνα με την Γ.Δ. 
5560/59/1986 εγκύκλιο του Υπουργείου Εσωτερικών ως 
εξής: 

1 . ΔΙΟΙΚΗΣΗ 

Ο τομέας της διοίκησης περιλαμβάνει: 

1.1 .Το γραφείο Δημάρχου 

2. ΔΙΕΥΘΥΝΣΗ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΚΑΙ 
ΤΕΧΝΙΚΩΝ ΥΠΗΡΕΣΙΩΝ 

2.1 Τμήμα Διοικητικών Υπηρεσιών 

Το τμήμα αυτό περιλαμβάνει τα εξής γραφεία: 

2.1.1. Γ ραφείο Διοίκησης και προσωπικού 

2.1.2. Γραφείο Μητρώων και Δημοτολογίων και 
Πολιτικών Γάμων 

2.1.3. Γραφείο Δημοτικού Συμβουλίου και Δημαρχιακής 
Επιτροπής 

2.1.4. Γραφείο Ληξιαρχείου 

2.1.5. Γραφείο Εποπτείας και ελέγχου λειτουργίας Νο¬ 
μικών Προσώπων 

2.1.6. Γραφείο Δημοτικής Αστυνομίας. 

2.1.7. Το γραφείο πρωτοκόλλου, διεκπεραίωσης και αρ¬ 
χείου 

2.2 Τμήμα Οικονομικών Υπηρεσιών 

Το τμήμα αυτό περιλαμβάνει τα εξής γραφεία: 

2.2.1 .Γραφείο Προϋπολογισμού - Απολογισμού 

2.2.2. Γ ραφείο Εσόδων 

2.2.3. Γραφείο Εξόδων 

2.2.4. Γ ραφείο Λογιστηρίου 

2.2.5. Γ ραφείο Ταμειακής Υπηρεσίας. 

2.2.6. Γραφείο Προμηθειών 

2.3 Τμήμα Τεχνικών και Πολεοδομικών Υπηρεσιών 
Τ ο τμήμα αυτό περιλαμβάνει τα εξής γραφεία: 

2.3.1 .Γραφείο Σχεδίου πόλης καιτοπογραφικού 

2.3.2. Γραφείο Δημοτικής περιουσίας - Κτηματολογίου 

2.3.3. Γραφείο Μελετών 

2.3.4. Γραφείο συντηρήσεων και μικροεπισκευών 

2.4 Τ μήμα Υπηρεσιών Αστικού περιβάλλοντος 
Τ ο τμήμα αυτό περιλαμβάνει τα εξής γραφεία: 

2.4.1. Γραφείο καθαριότητας 

2.4.2. Γραφείο Κήπων και Δενδροστοιχιών 

2.4.3. Γραφείο Ύδρευσης και Αποχέτευσης 

2.4.4. Γραφείο Κίνησης Οχημάτων 

2.4.5. Γραφείο Διαχείρισης Υλικού 

2.4.6. Γραφείο Νεκροταφείων 

3. Αυτοτελές Γραφείο Σχεδιασμού, Προγραμματισμού 
και Προστασίας Περιβάλλοντος 

3.1 .Γραφείο Προγραμματισμού και Ανάπτυξης 

3.2. Γραφείο Μηχανογράφησης & Στατιστικών Αναλύ¬ 
σεων 

3.3. Γ ραφείο Προστασίας Περιβάλλοντος 

Άρθρο 3 

ΘΕΣΕΙΣ ΚΑΤΑ ΚΑΤΗΓΟΡΙΑ ΚΑΙ ΚΛΑΔΟ ΚΑΙ ΔΙΑΒΑΘΜΙΣΗ 
ΠΡΟΣΩΠΙΚΟΥ 

Η οργανική σύνθεση, η κατάταξη των θέσεων του προ¬ 
σωπικού του Δήμου κάθε κατηγορίας και κλάδου και ο κα¬ 
θαρισμός κατά κλάδο των ειδικών τυπικών προσόντων 
διορισμού γίνεται ως εξής. 

Α. ΘΕΣΕΙΣ ΕΙΔΙΚΩΝ ΚΑΤΗΓΟΡΙΩΝ 

α. Μία (1) θέση μετακλητού Ειδικού Συνεργάτη, όπως ο¬ 
ρίζει ο Ν. 2218/94 άρθρο 57 παράγραφος 10. 

Β. ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ 

1. ΔΙΟΙΚΗΤΙΚΟ ΠΡΟΣΩΠΙΚΟ 

1.1. Κατηγορία ΠΕ 

1.1.1 .Κλάδος ΠΕ-1 Διοικητικού Έξι (6) θέσεις με βαθμό Δ-Α 

1.2. Κατηγορία ΤΕ 

1.2.1. ΚλάδοςΤΕ-17 Διοικητικών-Λογιστών Τρεις (3) θέ¬ 
σεις με βαθμούς Δ-Α 

1.3. Κατηγορία ΔΕ 

1.3.1 Κλάδος ΔΕ-1 Διοικητικού Επτά (7) θέσεις με βαθ¬ 
μούς Δ-Α 

1.3.2. Κλάδος ΔΕ-2 Εποπτών Καθαριότητος Μία (1) θέ¬ 
ση με βαθμό Δ-Α 

1.3.3 Κλάδος ΔΕ-15 Εισπρακτόρων Μία (1) θέσεις με 
βαθμούς Δ-Α 

1.4. Κατηγορία ΥΕ 

1 . 4 . 1 .Κλάδος ΥΕ-1 Κλητήρες Δύο (2) θέσεις με βαθμό Ε-Β 

1.4.2. Κλάδος ΥΕ-2 Επιστάτες καθαριότητας Δύο (2) θέ¬ 
σεις με βαθμούς Ε-Β 

2. ΤΕΧΝΙΚΟ ΠΡΟΣΩΠΙΚΟ 

2.1. Κατηγορία ΠΕ 

2.1.1 .Κλάδος ΠΕ-3 Πολιτικών Μηχανικών Δύο (2) θέσεις 
με βαθμούς Δ-Α 

2.1.2. Κλάδος ΠΕ-5 Μηχανολόγων Μηχανικών - Ηλε¬ 
κτρολόγων Μια (1) θέση με βαθμό Δ-Α 

2.1 . 3 . Κλάδος ΠΕ-6 Τοπογράφων Μηχανικών Δύο (2) θέ¬ 
σεις με βαθμό Δ-Α 

2.1.4. Κλάδος ΠΕ-7 Χημικών Μηχανικών Μία (1) θέση με 
βαθμό Δ-Α 

2.1.4. Κλάδος ΠΕ-11 Πληροφορικής Μια (1) θέση με 
βαθμό Δ-Α 

2.2. Κατηγορία ΔΕ 

2.2.1. Κλάδος ΔΕ-5 Δομικών Έργων Μία (1) θέση με βαθ¬ 
μό Δ-Α 

2.2.2. Κλάδος ΔΕ-6 Σχεδιαστών Μία (1) θέση με βαθμό 
Δ-Α 

2.2.3. Κλάδος ΔΕ-24 Ηλεκτρολόγων Μία (1) θέση με 
βαθμό Δ-Α 

2.2.4. Κλάδος ΔΕ-29 Οδηγών αυτοκινήτων Έξι (6) θέ¬ 
σεις με βαθμούς Δ-Α 

2.2.6.Κλάδος ΔΕ-30 Τεχνιτών Πέντε (5) θέσεις με βαθ¬ 
μούς Δ-Α 

3. ΤΕΧΝΙΚΟ - ΥΓΕΙΟΝΟΜΙΚΟ ΠΡΟΣΩΠΙΚΟ 

3.1. Κατηγορία ΥΕ 

3.1.1. Κλάδος ΥΕ-16 Προσωπικό καθαριότητας, Δέκα 
τρεις (13) θέσεις με βαθμούς Ε-Β 

(Για εργασίες καθαριότητας εσωτερικών και εξωτερικών 
χώρων, επιμέλεια κήπων κλπ) από τις οποίες μία (1) θέση ερ¬ 
γατών καθαριότητας εσωτερικών χώρων, εννέα (9) θέσεις 
εργατών καθαριότητας εξωτερικών χώρων, δύο (2) θέσεις 
εργατών ύδρευσης και μία (1) θέση εργατών νεκροταφείων. 

4. ΠΡΟΣΩΠΙΚΟ ΕΙΔΙΚΗΣ ΥΠΗΡΕΣΙΑΣ ΔΗΜΩΝ ΚΑΙ 
ΚΟΙΝΟΤΗΤΩΝ 

4.1. Κατηγορία ΔΕ 


4.1.1. Κλάδος ΔΕ-23 Δημοτικής Αστυνομίας Τρεις (3) θέ¬ 
σεις με βαθμούς Δ-Α 

5.ΓΕΩΠΟΝΙΚΟ ΠΡΟΣΩΠΙΚΟ 

5.1. Κατηγορία ΔΕ 

5.1.1 .Κλάδος ΔΕ-35 Δενδροκηπουρών - Κηπουρών Μία 
(1) θέση με βαθμό Δ-Α 

Γ. ΘΕΣΕΙΣ ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ ΚΑΙ 
ΔΙΑΒΑΘΜΙΣΜΕΝΕΣ ΠΟΥ ΚΑΤΕΧΟΝΤΑΙ ΑΠΟ ΜΟΝΙΜΟ 
ΠΡΟΣΩΠΙΚΟ 

(καταργούνται μετά την οποιονδήποτε τρόπο κατάργη¬ 
σή τους) 

1.ΤΕΧΝΙΚΟ ΠΡΟΣΩΠΙΚΟ 

1.1. Κατηγορία ΔΕ 

1.1.1. Κλάδος ΔΕ-26 Μηχανοτεχνιτών Αυτοκινήτων 

Μία (1) θέση με βαθμό Δ-Α , άρθρου 8 παρ. 25 Ν. 

2307/1995 

Δ. ΘΕΣΕΙΣ ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ ΚΑΙ ΔΙΑ¬ 
ΒΑΘΜΙΣΜΕΝΕΣ ΠΟΥ ΚΑΤΕΧΟΝΤΑΙ ΑΠΟ ΠΡΟΣΩΠΙΚΟ 
ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ. 

Θέσεις άρθρου 5 Ν. 1874/1990 

Μία (1) θέση Αρχιτεκτόνων Μηχανικών 

Αρθρο 4 

Προϊστάμενοι οργανικών μονάδων 

1. Στη Διεύθυνση τοποθετείται προϊστάμενος υπάλλη¬ 
λος κατηγορίας ΠΕ ή ΤΕ ή ΔΕ του κλάδου ΠΕ-1 ή ΤΕ-17 ή 
ΔΕ-1 Διοικητικού όπως ειδικότερα ορίζει το άρθρο 36 του 
Ν.2190/94. 

2. Στο Τμήμα ΔιοικητικώνΥπηρεσιών τοποθετείται προϊ¬ 
στάμενος υπάλληλος κατηγορίας ΠΕ ή ΔΕ του κλάδου 
ΠΕ-1 ή ΔΕ-1 Διοικητικού όπως ειδικότερα ορίζει το άρθρο 
36του Ν.2190/94. 

3. Στο Τμήμα Οικονομικών Υπηρεσιών τοποθετείται 
προϊστάμενος υπάλληλος κατηγορίας ΠΕ ή ΤΕ ή ΔΕ του 
κλάδου ΠΕ-1 ή ΤΕ-17 ή ΔΕ-1 Διοικητικού όπως ειδικότερα 
ορίζει το άρθρο 36 του Ν.2190/94. 

4. Στο Τεχνικό Τμήμα τοποθετείται προϊστάμενος υπάλ¬ 
ληλος κατηγορίας ΠΕτων κλάδων ΠΕ-3 Πολιτικών Μηχα¬ 
νικών ή ΠΕ-4 Αρχιτεκτόνων ή ΠΕ-5 Μηχανολόγων Μηχα¬ 
νικών -Ηλεκτρολόγων ή ΠΕ-6 Τοπογράφων Μηχανικών ή 
ΠΕ-7 Χημικών Μηχανικών ή ΠΕ-11 Πληροφορικής, όπως 
ειδικότερα ορίζει το άρθρο 36 του Ν.2190/94. 

5. Στο Τμήμα Υπηρεσιών Αστικού Περιβάλλοντος τοπο¬ 
θετείται προϊστάμενος υπάλληλος κατηγορίας ΠΕ των 
κλάδων ΠΕ-3 Πολιτικών Μηχανικώνή ΠΕ-5 Μηχανολόγων 
Μηχανικών -Ηλεκτρολόγων ή ΠΕ-7 Χημικών Μηχανικών, 
όπως ειδικότερα ορίζει το άρθρο 36 του Ν.2190/94. 

6. Στο Γραφείο Σχεδιασμού, Προγραμματισμού και 
Προστασίας Περιβάλλοντος τοποθετείται προϊστάμενος 
υπάλληλος κατηγορίας ΠΕτων κλάδων ΠΕ-1 Διοικητικού 
ή ΠΕ-4 Αρχιτεκτόνων ή ΠΕ-5 Μηχανολόγων Μηχανικών - 
Ηλεκτρολόγων ή ΠΕ-11 Πληροφορικής ή ΠΕ-7 Χημικών 
Μηχανικών, όπως ειδικότερα ορίζει το άρθρο 36 του 
Ν.2190/94. 

Άρθρο 5 

Αντικείμενο και αρμοδιότητες υπηρεσιακών μονάδων 

1.ΔΙΟΙΚΗΣΗ 

1.1 .Το γραφείο Δημάρχου 

Οι αρμοδιότητες του γραφείου αυτού είναι οι εξής: 

-Η τήρηση και η διεκπεραίωση της προσωπικής αλλη¬ 
λογραφίας του Δημάρχου καθώς και ο προγραμματισμός 

και η παρακολούθηση των συναντήσεων, επισκέψεων και 
επαψών του και ιδιαίτερα η υποβοήθηση του Δημάρχου 
στην άσκηση των αρμοδιοτήτων του, 

-η συνεχής παρακολούθηση του ημερησίου και περιο¬ 
δικού τύπου και η σχετική ενημέρωση του Δημάρχου, 

-η φροντίδα για την έγκαιρη δημοσίευση των διαφόρων 
ανακοινώσεων του Δήμου, 

-σε συνεργασία με τον Δήμαρχο και τους Αντιδημάρ- 
χους δίνει στην δημοσιότητα απαντήσεις και δημοσιεύ¬ 
ματα που αφορούν το Δήμο και τις Υπηρεσίες του, 
-προβάλλειτις δραστηριότητες του Δήμου και επιμελεί¬ 
ται της έκδοσης ενημερωτικών εντύπων, 

-οργανώνει και εκτελείτις δημόσιες σχέσεις του Δήμου, 
-σχεδιάζει με υποστήριξη από το τμήμα σχεδίασης, 
προγραμματισμού και ανάπτυξης, νέες μεθόδους που θα 
συμβάλλουν στην βελτίωση της οργάνωσης και της απο- 
δοτικότητας των υπηρεσιώντου Δήμου, 

-σχεδιάζει με υποστήριξη από το τμήμα σχεδίασης, 
προγραμματισμού και ανάπτυξης, βραχυπρόθεσμα και 
μακροπρόθεσμα προγράμματα υλοποίησης αναπτυξια¬ 
κών στόχων του Δήμου, για την καλύτερη οργάνωση και 
βελτίωση της αποδοτικότηταςτωνΥπηρεσιώντου Δήμου, 
-μεριμνά για την επιμόρφωση και εκπαίδευση των διοι¬ 
κητικών υπαλλήλων, 

-ενημερώνεται συνεχώς ως προς τις δυνατότητες συμ¬ 
μετοχής του Δήμου σε κοινοτικά ή άλλα προγράμματα και 
σε συνεργασία με τον Δήμαρχο αναλαμβάνει πρωτοβου¬ 
λίες (όπως υποβολή προτάσεων). 

2.ΔΙΕΥΘΥΝΣΗ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΚΑΙ 
ΤΕΧΝΙΚΩΝ ΥΠΗΡΕΣΙΩΝ 

Ο Διευθυντής προΐσταται αμέσως μετά τον Δήμαρχο ό¬ 
λων των Υπηρεσιών του Δήμου και προσυπογράφει τα υ¬ 
πό του Δημάρχου υπογραφόμενα έγγραφα. 

Θ.Τμήμα Διοικητικών Υπηρεσιών 

Στην αρμοδιότητα του τμήματος αυτού υπάγονταιτα Θέ¬ 
ματα της διεκπεραίωσης όλωντων γενικών διοικητικών Θε¬ 
μάτων, η υπαγωγή των οποίων - λόγω της φύσης τους - σε 
οποιοδήποτε άλλο τμήμα είναι αδύνατη, τα θέματα της ει¬ 
σόδου και της υπηρεσιακής κατάστασης του προσωπικού 
όλωντων Υπηρεσιώντου Δήμου, της γραμματειακής υπο¬ 
στήριξης των συνεδριάσεων του Δημοτικού Συμβουλίου 
και της Δημαρχιακής Επιτροπής, της σύνταξης των Μη¬ 
τρώων Αρρένων και των Στρατολογικών Πινάκων, της τή¬ 
ρησης του Δημοτολογίου και των ληξιαρχικών βιβλίων, 
της τέλεσης των πολιτικών γάμων και της εποπτείας και 
του ελέγχου λειτουργίας όλων των Νομικών Προσώπων 
Δημοσίου και Ιδιωτικού Δικαίου, συμπεριλαμβανομένων 
και των Ν.Π. των Σχολείων. Επίσης ανήκει η αρμοδιότητα 
εκπόνησης ερευνών και μελετών γύρω από κοινωνικά προ¬ 
βλήματα των δημοτών του Δήμου και της Νεολαίας. Στην 
αρμοδιότητα του τμήματος αυτού ανήκει και η μέριμνα για 
την καθαριότητα και την ασφάλεια των χώρων του 
Δημοτικού καταστήματος. Επίσης στην αρμοδιότητα του 
Τμήματος αυτού ανήκει ο έλεγχος και η τήρηση των δια¬ 
τάξεων του νόμου που αφορούν την καθαριότητα, την κυ¬ 
κλοφορία και στάθμευση των οχημάτων, την οικοδόμηση, 
την αποχέτευση καιτην μόλυνση του περιβάλλοντος. 

3.1 .Γραφείο Διοίκησης και προσωπικού 
Στην αρμοδιότητα του γραφείου αυτού υπάγονταιτα ε¬ 
ξής: 

-Η διεκπεραίωση όλων εκείνων των διοικητικών θεμά¬ 
των τα οποία λόγω της φύσης τους δεν είναι δυνατόν να 
ανατεθούν σε άλλο τμήμα, 


-οι διαδικασίες που αφορούν διορισμούς, μεταθέσεις, 
μεταβολές υπηρεσιακής κατάστασης, προαγωγές, χορή¬ 
γηση μισθολογικών κλιμακίων, παραιτήσεις, συνταξιοδο¬ 
τήσεις, απολύσεις, πειθαρχικές ποινές, χορήγηση κανονι¬ 
κών αδειών, χορήγηση αναρρωτικών αδειών, έξοδα κη¬ 
δείας κλπ υπαλλήλων του Δήμου, 

-η τήρηση του Μητρώου των υπαλλήλων του Δήμου, 

-η τήρηση των ατομικών φακέλων του προσωπικού του 
Δήμου, 

-η μέριμνα για την καθαριότητα και την ασφάλεια των 
χώρων του Δημοτικού καταστήματος, 

-η μέριμνα για την στέγαση των υπηρεσιώντου Δήμου. 

3.2. Γραφείο Δημοτικού Συμβουλίου και Δημαρχιακής 
Επιτροπής 

Στην αρμοδιότητα του γραφείου αυτού υπάγονται τα ε¬ 
ξής: 

-Η γραμματειακή υποστήριξη του Προέδρου του Δ.Σ. 
και του προεδρείου γενικά, σε κάθε θέμα που αφορά την 
συνεργασία με άλλες υπηρεσίες και φορείς καθώς και η ε¬ 
ξυπηρέτηση και παροχή πληροφοριών στους Δημοτικούς 
Συμβούλους, 

-η κατάρτιση και κοινοποίηση, κατά τις διατάξεις του 
κώδικα, της ημερήσιας διάταξης των συνεδριάσεων του 
Δ.Σ. καιτηςΔ.Ε., 

-η έγκαιρη επίδοση των προσκλήσεων για τις συνεδριά¬ 
σεις της Δ.Ε. στα μέλη της, 

-η τήρηση των πρακτικών των συνεδριάσεων του Δ.Σ. 
και της Δ.Ε. και η υποβολή αντιγράφων των αποφάσεων 
τους για έγκριση στην Νομαρχία και σε κάθε άλλη υπηρε¬ 
σία, πρόσωπο ή Αρχή, καθώς και η παρακολούθηση της ε- 
κτελέσεως των αποφάσεων του Δ.Σ. και της Δ. Ε., 

-η διαβίβαση των θεμάτων που παραπέμπονται από το 
Δ.Σ. στις οικείες επιτροπές του Δ.Σ. και η παρακολούθη¬ 
ση της πορείας του κάθε θέματος από τις επιτροπές για 
την έγκαιρη επαναεισαγωγή τους στο Δ.Σ. προς την λήψη 
της οριστικής απόφασης, 

-η καταχώρησητων αποφάσεωντου Δ.Σ. και της Δ.Ε. σε 
ειδικό βιβλίο και η τήρηση ευρετηρίου αποφάσεων. 

3.3. Γραφείο Μητρώων και Δημοτολογίων και Πολιτικών 
Γάμων 

Στην αρμοδιότητα του γραφείου αυτού υπάγονταιτα ε- 

ξής: 

-Η ετήσια σύνταξη του Μητρώου Αρρένων, 

-η εγγραφή στα Μητρώα Αρρένων αδήλωτων, αλλοδα¬ 
πών που αποκτούν την Ελληνική Ιθαγένεια, 

-η διαγραφή από τα Μητρώα Αρρένων λόγω θανάτου, α¬ 
πώλειας Ελληνικής Ιθαγένειας, ανυπαρξίας και απόκτη¬ 
σης ξένης ιθαγένειας, 

-η διόρθωση στα μητρώα Αρρένων επωνύμων, κυρίων 
ονομάτων, επωνύμων, πατρώνυμων, μητρωνύμων, τόπου 
και έτους γεννήσεως, ληξιαρχικών στοιχείων, αλλαγής 
στοιχείων λόγω υιοθεσίας κλπ, 

-η σύνταξη στρατολογικών πινάκων, 

-η αρχειοθέτηση και βιβλιοδέτηση διαταγών της Νο¬ 
μαρχίας σε θέματα εγγραφών και γενικών μεταβολών στα 
ετήσια μητρώα αρρένων, 

-η σύνταξη του νέου Δημοτολογίου με μεταφορά από το 
παλιό, 

-οι αλλαγές στοιχείων των δημοτολογίων (διαγραφές 
λόγω θανάτου, διαγραφές ή εγγραφές λόγω μεταδημό¬ 
τευσης, απώλειας ή απόκτησης της Ελληνικής Ιθαγένει¬ 
ας, διόρθωση ηλικίας γυναικών), 

-αλλαγές στοιχείων λόγω σύνταξης, αλλαγές λανθα- 

σμένων στοιχείων, εγγραφές αδήλωτων, εξώγαμων κλπ) 
-η σύνταξη βιβλίου πληθυσμού, 

-η κατάρτιση των βιβλίων Μητρώων θηλέων και των βι¬ 
βλίων Μητρώου Δημοτολογίου 
-η αρχειοθέτηση εγγράφων και γενικών μεταβολών, 

-η έκδοση των σχετικών πιστοποιητικών, 

-η επιμέλεια θεμάτων βουλευτικών και δημοτικών εκλο¬ 
γών, η εγγραφή και διαγραφή από τους εκλογικούς κατα¬ 
λόγους και η έκδοση των εκλογικών βιβλιαρίων. 

-η έκδοση αδειών πολιτικών γάμων, η καταχώρησήτους 
σε ειδικό βιβλίο, η ενημέρωση των αρμοδίων Υπηρεσιών 
και γενικότερα η τέλεση πολιτικών γάμων. 

3.4. Γραφείο Ληξιαρχείου 

Στην αρμοδιότητα του γραφείου αυτού υπάγονται τα ε¬ 
ξής: 

-Η τήρηση των ληξιαρχικών βιβλίων που προβλέπονται 
από τον νόμο, των αντίστοιχων ευρετηρίων και πρωτο¬ 
κόλλου και των φακέλων των ληξιαρχικών γεγονότων, 

-η έκδοση αντιγράφων, αποσπασμάτων και βεβαιώσε¬ 
ων από τα ληξιαρχικά βιβλία που τηρούνται, 

-η σύνταξη ετήσιων καταστάσεων με αποσπάσματα των 
πράξεων γεννήσεων γιατην σύνταξη του ετήσιου Μητρώ¬ 
ου Αρρένων, 

3.5. Γραφείο Εποπτείας και ελέγχου λειτουργίας Νομι¬ 
κών Προσώπων. 

Στην αρμοδιότητα του γραφείου αυτού υπάγονται τα ε- 

ξής: 

-Οι διαδικασίες που αφορούν την σύσταση, κατάργηση 
και έλεγχο της λειτουργίας όλωντων Νομικών Προσώπων 
Δημοσίου και Ιδιωτικού Δικαίου που ανήκουν στον Δήμο, 
σύμφωνα με τις διατάξεις του Κώδικα, 

-η μέριμνα για την Δημοτική Τράπεζα αίματος, 

-οι διαδικασίες που αφορούν την σύσταση και λειτουρ¬ 
γία των παιδικών και βρεφονηπιακών σταθμών, 

-η εκπόνηση ερευνών και μελετών γύρω από κοινωνικά 
προβλήματα των δημοτών του Δήμου, καθώς και της Νε¬ 
ολαίας 

-η παροχή ηθικής και υλικής βοήθειας σε άπορους και 
γενικά σε άτομα χρήζοντα βοήθειας. 

3.6. Γραφείο Δημοτικής Αστυνομίας 

Στην αρμοδιότητα του Τμήματος αυτού ανήκει ο έλεγ¬ 
χος και η τήρηση των διατάξεων των νόμων καθώς και των 
διοικητικών αποφάσεων τόσο της Διοικήσεως του Δήμου 
όσο καιτου Δημοτικού Συμβουλίου, που αφορούντην κα¬ 
θαριότητα, την κυκλοφορία και στάθμευση των οχημά¬ 
των, την οικοδόμηση, την αποχέτευση, την μόλυνση του 
περιβάλλοντος καιτηνπροστασίατου υπόγειου υδάτινου 
δυναμικού, όπως ειδικότερα ορίζει ο Νόμος. 

3.7. Το γραφείο πρωτοκόλλου, διεκπεραίωσης και αρ¬ 
χείου 

Στην αρμοδιότητα του γραφείου αυτού υπάγονται τα ε¬ 
ξής: 

-Η πρωτοκόλληση όλων των εισερχομένων και εξερχό- 
μενων εγγράφων των Υπηρεσιών του Δήμου, η δακτυλο¬ 
γράφηση, η διεκπεραίωση και η διανομή τους σύμφωνα 
με τον χαρακτηρισμό τους από τον Γ ενικό Γ ραμματέα του 
Δήμου και η αρχειοθέτησή τους. 

4.Τμήμα Οικονομικών Υπηρεσιών 
Στην αρμοδιότητα του τμήματος αυτού υπάγονται τα θέ¬ 
ματα της σύνταξης του προϋπολογισμού, του ισολογι¬ 
σμού και του απολογισμού, της βεβαίωσης και είσπραξης 
των πάσης φύσης εσόδων, της εκκαθάρισης και εντολής 
πληρωμής των μηνιαίων αποδοχών και κάθε αποζημίωσης 


του μόνιμου, μη μόνιμου, εποχιακού και έκτακτου προσω¬ 
πικού, της απόδοσης των υπέρ τρίτων κρατήσεων, της εκ¬ 
καθάρισης και του ελέγχου της νομιμότητας και πληρότη¬ 
τας των σχετικών δικαιολογητικών και της ενταλματοποίη- 
σης των πάσης φύσεως δαπανών (συμπεριλαμβανομένων 
και των προμηθειών, της πληρωμής και αρχειοθέτησης ό¬ 
λωντων χρηματικών ενταλμάτων και της τήρησης των υπό 
του νόμου προβλεπομένων λογιστικών βιβλίων). 

4.1 .Γραφείο Προϋπολογισμού - Απολογισμού 

Στην αρμοδιότητα του γραφείου αυτού υπάγονται τα ε- 

ξής: 

-Η σύνταξη του προϋπολογισμού εσόδων και εξόδων 
του Δήμου, σε συνεργασία με τις αρμόδιες κατά περίπτω¬ 
ση Υπη ρεσίες και η μέριμνα της ψήφισης και έγκρισης το υ 
από το Δ.Σ. και την Νομαρχία. 

-η σύνταξη εκθέσεων προς το Δ.Σ. για το δανεισμό του 
Δήμου από διάφορα ταμεία και η παρακολούθηση της α¬ 
πορρόφησης του ποσού του δανείου από τις διάφορες 
Υπηρεσίες, 

-η εισήγηση για αναμόρφωση του προϋπολογισμού είτε 
κατά το σκέλος των εσόδων, είτε κατά το σκέλος των εξό¬ 
δων και η μέριμνα της ψήφισης και έγκρισής της από το 
Δ.Σ. και την Νομαρχία, 

-η παρακολούθηση της εκτέλεσης του προϋπολογι¬ 
σμού, 

-η σύνταξη του απολογισμού και η υποβολή του για έ¬ 
γκριση στο Δ.Σ. και στηνΔ.Ε. 

4.2. Γραφείο Εσόδων 

Στην αρμοδιότητα του γραφείου αυτού υπάγονται τα ε¬ 
ξής: 

-Η βεβαίωση όλων των τελών και φόρων, που αποδίδο¬ 
νται στον Δήμο και η έκδοση σχετικών αδειών και βεβαιώ¬ 
σεων, 

-η διεξαγωγή ελέγχων για τον προσδιορισμό των δια- 
φυγόντωντελών και φόρων, 

-η εκτέλεση της αναγκαίας εργασίας για την απόδοση 
από το δημόσιο των δημοτικών τελών και φόρων που ει- 
σπράττονται από τα δημόσια ταμεία για λογαριασμό του 
Δήμου, 

-η διευθέτηση διαφωνιών με πολίτες σε θέματα σχετικά 
με τη χρέωση τελών και φόρων, είτε στην επιτροπή φορο¬ 
λογικών διαφορώντου Δήμου, είτε με παράσταση στα πο¬ 
λιτικά δικαστήρια, 

-η παραλαβή των κοινοποιήσεων για την χρηματοδότη¬ 
ση του Δήμου με διάφορα έκτακτα έσοδα (επιχορηγή¬ 
σεις, συμμετοχή σε προγράμματα κλπ) και η εκτέλεση της 
αναγκαίας εργασίας για την είσπραξή τους, 

-η παρακολούθηση των συμβάσεων με τις οποίες προ- 
βλέπεται συμμετοχή του Δήμου στα κέρδη διαφόρων επι¬ 
χειρήσεων και εκμεταλλεύσεων, 

-η παρακολούθηση της νομοθεσίας περί δημοτικής φο¬ 
ρολογίας, 

-η βεβαίωση εσόδων από την χρησιμοποίηση της κτη¬ 
ματικής περιουσίας του Δήμου. 

4.3. Γραφείο Εξόδων 

Στην αρμοδιότητα του γραφείου αυτού υπάγονται τα ε- 

ξής· 

- Η εκκαθάριση και εντολή πληρωμής των αποδοχών του 
μόνιμου, μη μόνιμου, εποχιακού και προσωπικού κατεπει- 
γουσών αναγκών, όπως επίσης και η εκκαθάριση και ε¬ 
ντολή πληρωμής των μισθολογικών διαφορών, 

-η επικόλληση ενσήμων στα βιβλιάρια ασφάλισης των 
εργαζομένων, 

-η μέριμνα για την έγκαιρη απόδοση των υπέρτρίτωνκαι 
του Δημοσίου κρατήσεων, φόρων και εισφορών από τις α¬ 
ποδοχές όλου του προσωπικού του Δήμου, καθώς και α¬ 
πό τις προμήθειες και από τη προσφορά υπηρεσιών, 

-η έκδοση των ετησίων εκκαθαριστικών σημειωμάτων α¬ 
ποδοχών και παρακρατηθέντος φόρου για τη σύνταξη 
φορολογικών δηλώσεων, 

-η εκκαθάριση, ο έλεγχος της νομιμότητας και πληρό¬ 
τητας των δικαιολογητικών και η ενταλοματοποίηση των 
δαπανών εκτέλεσης έργων, 

-η εκκαθάριση, ο έλεγχος της νομιμότητας και πληρό¬ 
τητας των δικαιολογητικών των δαπανών με απόφαση δη¬ 
μάρχου, 

-η εκκαθάριση, ο έλεγχος της νομιμότητας και πληρό¬ 
τητας των δικαιολογητικών και η ενταλματοποίηση των 
παγίων δαπανών (ενοίκια, ασφάλιστρα, θέρμανση, ΟΤΕ. 


ΔΕΗ κλπ) 

-η εκτέλεση όλης της διαδικασίας για την έκδοση ε¬ 
νταλμάτων προπληρωμής. 

4.4. Λογιστήριο 

Στην αρμοδιότητα του γραφείου αυτού υπάγονται τα ε¬ 
ξής: , , 

-Η τήρηση των αναγκαίων λογιστικών βιβλίων (ημερο¬ 
λογίου, καθολικού κλπ) σύμφωνα με τις διατάξεις του δη¬ 
μοσίου λογιστικού και των υπολοίπων κανονιστικών δια¬ 
τάξεων. 

-η λογιστική παρακολούθηση των συναλλαγών με τις 
τράπεζες, 

-η έκδοση καταστάσεων των εκδοθέντων ενταλμάτων 
για τις δαπάνες με απόφαση δημάρχου, 

-η αρχειοθέτηση όλων των ενταλμάτων. 

4.5. Γραφείο Ταμειακής Υπηρεσίας 

Στην αρμοδιότητα του γραφείου αυτού υπάγονται τα ε¬ 
ξής: 

-Η είσπραξη κάθε μορφής εσόδου του Δήμου και η ε¬ 
κτέλεση της κάθε νόμιμης ενέργειας Έτσι ώστε η είσπρα¬ 
ξη αυτή να διενεργείται μέσα στις κανονικές προθεσμίες, 

-η λήψη αναγκαστικών μέτρων για κάθε μορφή οφειλής 


προς τον Δήμο, 

-η εξόφληση των χρηματικών ενταλμάτων, 

-η λογιστική παρακολούθηση του ταμείου. 

4.6.Γραφείο Προμηθειών 

Στην αρμοδιότητα του γραφείου αυτού υπάγονται τα ε- 

ξής: , . 

-Η συγκέντρωση όλων των αιτημάτων και των προδια¬ 
γραφών από τις αρμόδιες υπηρεσίες του Δήμου σχετικά 
με τις αναγκαίες προμήθειες, 

-η επιλογή προμηθευτών με διενέργεια διαγωνισμού ή 
απευθείας ανάθεση, 

-η σύνταξη συμφωνητικών και η παρακολούθηση των 
συμβατικών υποχρεώσεων των προμηθευτών, 

-η εκτέλεση της διαδικασίας για τον έλεγχο και παραλα¬ 
βή των ειδών που αναγράφονται στις προμήθειες, 

-η εκκαθάριση, ο έλεγχος της νομιμότητας και πληρό¬ 
τητας των δικαιολογητικών και η ενταλματοποίηση των 
δαπανών προμήθειας. 

5.Τμήμα Τεχνικών Υπηρεσιών 

Στην αρμοδιότητα του Τμήματος αυτού υπάγονται θέ¬ 
ματα πολεοδομικού χαρακτήρα, θέματα διαφύλαξης και 
διαχείρισης της δημοτικής ακίνητης περιουσίας, θέματα 
σύνταξης μελετών τεχνικών έργων και εκτέλεσης αυτών, 
όπως επίσης και θέματα εκτέλεσης μικρών έργων συντή¬ 
ρησης και μικροεπισκευών. 


5.1 .Γραφείο Σχεδίου πόλης καιτοπογραφικού 
Στην αρμοδιότητα του γραφείου αυτού υπάγονται τα ε¬ 
ξής: , 

-Γνωμοδοτήσεις που αφορούν μελέτες ρυμοτομικού 
σχεδίου, μελέτες γενικού πολεοδομικού σχεδίου, γνωμο¬ 
δοτήσεις επί ζωνών οικιστικού ελέγχου της επικράτειας 
του Δήμου, 

-σύνταξη τροποποιήσεων, επεκτάσεων και αναθεωρή¬ 
σεων πολεοδομικού σχεδίου και πράξεων εφαρμογής και 
τακτοποίησης στην επικράτεια του Δήμου, 

-εφαρμογή οριζοντιογραφικών διαγραμμάτων και υψο¬ 
μετρικών μελετών, επιβεβαίωση στοιχείων για εφαρμογή 
υψομετρικών μελετών από τρίτους στην επικράτεια του 
Δήμου, 

-καθορισμός θέσης οικοπέδων, ονομασία οδών και α¬ 
ρίθμηση δρόμων της επικράτειας του Δήμου, 
-κυκλοφοριακές βελτιώσεις οδών, 

-σύνταξη τοπογραφικών διαγραμμάτων οριζοντιογρα- 
φίας, 

-παρακολούθηση της σύνταξης τοπογραφικών μελε¬ 
τών και μελετών πράξης τακτοποίησης από ιδιώτες μελε¬ 
τητές, 

-διευθέτηση διαφωνιών με δημότες σχετικά με την σύ¬ 
νταξη ή εφαρμογή των παραπάνω μελετών, 

-έκδοση αδειών στιγμιαίας χρήσης πεζοδρομίων από ο¬ 
χήματα, ίδρυσης καταστημάτων υγειονομικού ενδιαφέ¬ 
ροντος, κατασκευής πεζοδρομίων, περιπτέρων, για τομή 
οδοστρώματος ή πεζοδρομίου και έλεγχος αποκατάστα¬ 
σης αυτών, 

-έκδοση βεβαιώσεων για κτίσματα που κτίσθηκαν πριν 
από το 1955, 

-αναστολή έκδοσης οικοδομικών αδειών και χορήγηση 
εξαίρεσης σε ορισμένες περιπτώσεις, 

-προώθηση έργων αποχέτευσης, 

-ανάρτηση κτηματολογικών διαγραμμάτων για διόρθω¬ 
σή τους, 

-κοινοποίηση στους πολίτες της έκθεσης της πολεοδο¬ 
μίας σχετικά με τα αυθαίρετα κτίσματα, 

-καταγραφή καταγγελιών σε περιπτώσεις καταστρατή- 
γησης της ισχύουσας νομοθεσίας σχετικά με τα παραπά¬ 
νω θέματα. 

5.2.Γραφείο Δημοτικής περιουσίας - Κτηματολογίου 
Στην αρμοδιότητα του γραφείου αυτού υπάγονται τα ε- 

ξής: 

-Η εκτέλεση κάθε ενέργειας για τη διαχείριση της δημο¬ 
τικής περιουσίας, 

-η κατάρτιση όρων και σύνταξη συμβολαίων που έχουν 
σχέση με τη διαχείριση των δημοτικών χώρων, 
-γνωμοδότηση σχετικά με την παραχώρηση δημοσίων 
ακινήτων σε ιδιώτες ή εκδήλωση ενδιαφέροντος για τα 
συγκεκριμένα ακίνητα, 

-καταγραφή ακίνητης περιουσίας του Δήμου στο κτη¬ 
ματολόγιο, 

-απαλλοτριώσεις ακινήτων για την πραγματοποίηση έρ¬ 
γων από τον Δήμο και σχετική ενημέρωση του κτηματο¬ 
λογίου, 

-περιφρούρηση της ακίνητης περιουσίας του Δήμου από 
κάθε καταπάτηση από τρίτους και εισήγηση σχετικά με την 
λήψη νόμιμων μέτρων σχετικά με κάθε καταπάτηση, 
-τήρηση αρχείου πράξεων τακτοποίησης και απαλλοτριώ¬ 
σεων, βιβλίου κτηματολογίου και βιβλίου διεκδικήσεων στο 
οποίο καταχωρούνταιτα ακίνητα που διεκδικούνται από τον 
Δήμο και όλα τα παρασΓατικά έγγραφα της διεκδίκησης. 

-καταγραφή καταγγελιών σε περιπτώσεις καταστρατή- 
γησης της ισχύουσας νομοθεσίας σχετικά με τα παραπά¬ 
νω θέματα. 

5.3.Γραφείο Μελετών 

Στην αρμοδιότητα του γραφείου αυτού υπάγονται τα ε- 

ξής: 

-Η σύνταξη και αναμόρφωση μελετών έργων οδοποιίας, 
αθλητικών χώρων, συντηρήσεων κτιρίων, υδραυλικών και 
κτιριακών έργων, 

-η ανάθεση και η παρακολούθηση της σύνταξης και α¬ 
ναμόρφωσης μελετών έργων οδοποιίας, αθλητικών χώ¬ 
ρων, συντηρήσεων κτιρίων, υδραυλικών και κτιριακών έρ¬ 
γων από ιδιωτικά μελετητικά γραφεία, 

-η εισήγηση για την έγκριση των παραπάνω μελετών, 

-η προκήρυξη διαγωνισμού για τις περιπτώσεις που η 
μελέτη θα συνταχθεί από ιδιωτικά μελετητικά γραφεία, ο 
έλεγχος των στοιχείων εμπειρίας και ικανότητας των με¬ 
λετητών, ο προϋπολογισμός αμοιβής των μελετητών, η 
σύνταξη και η υπογραφή σύμβασης της μελέτης, ο έλεγ¬ 
χος και οι εισηγήσεις για την έγκριση της μελέτης σε όλα 
της τα στάδια (προμελέτη, οριστική μελέτη, μελέτη ε¬ 
φαρμογής), ο έλεγχος του πίνακα αμοιβής του αναδόχου, 
-η παρακολούθηση της κατασκευής όσων από τα παρα¬ 
πάνω έργα γίνονται από τα συνεργεία του Δήμου, 

-η ανάθεση της εκτέλεσης όσων από τα παραπάνω έρ¬ 
γα εκτελούνται από ανάδοχο, η διενέργεια των σχετικών 
δημοπρασιών, η σύνταξη και υπογραφή των σχετικών 
συμβάσεων, η σύνταξη των συγκριτικώνπινάκων και η πα¬ 
ραλαβή των έργων αυτών, 

-η σύνταξη τωνπροδιαγραφώνγιατις διάφορες προμή¬ 
θειες υλικών που χρησιμοποιούνται κατά την εκτέλεση 
των παραπάνω έργων, 

-η καταγραφή καταγγελιών σε περιπτώσεις καταστρα- 
τήγησης της ισχύουσας νομοθεσίας κατά την σύνταξη 
των παραπάνω μελετών και την κατασκευή των παραπά¬ 
νω έργων. 

-η σύνταξη και αναμόρφωση ηλεκτρομηχανολογικών 
μελετών και τεχνικών εκθέσεων για μικρά ηλεκτρομηχα- 
νολογικά έργα, 

-η ανάθεση και η παρακολούθηση της σύνταξης και α¬ 
ναμόρφωσης των ηλεκτρομηχανολογικών μελετών και 
τεχνικών εκθέσεων για μικρά ηλεκτρολογικά έργα από ι¬ 
διωτικά μελετητικά γραφεία, 

-η εισήγηση για την έγκριση των παραπάνω μελετών, 

-η προκήρυξη διαγωνισμού για τις περιπτώσεις που η 
μελέτη θα συνταχθεί από ιδιωτικά μελετητικά γραφεία, ο 
έλεγχος των στοιχείων εμπειρίας και ικανότητας των με¬ 
λετητών, ο προϋπολογισμός αμοιβής των μελετητών, η 
σύνταξη και η υπογραφή σύμβασης της μελέτης, ο έλεγ¬ 
χος και οι εισηγήσεις για την έγκριση της μελέτης σε όλα 
τα στάδια (προμελέτη, οριστική μελέτη, μελέτη εφαρμο¬ 
γής)^ έλεγχος του πίνακα αμοιβής του αναδόχου, 

-η παρακολούθηση της κατασκευής όσων από τα παρα¬ 
πάνω έργα γίνονται από συνεργείο του Δήμου, 

-η ανάθεση εκτέλεσης όσων από τα παραπάνω έργα ε- 
κτελούνται από ανάδοχο, η διενέργεια των σχετικών δη¬ 
μοπρασιών, η σύνταξη και υπογραφή των σχετικών συμ¬ 
βάσεων, η σύνταξη των συγκριτικών πινάκων και η παρα¬ 
λαβή των έργων αυτών, 

-η σύνταξη των προδιαγραφών για τις διάφορες προμή¬ 
θειες υλικών που χρησιμοποιούνται κατά την εκτέλεση 
των παραπάνω έργων, 

-η καταγραφή καταγγελιών σε περιπτώσεις καταστρα- 
τήγησης της ισχύουσας νομοθεσίας κατά την σύνταξη 


των παραπάνο) μελετών και την κατασκευή των παραπά¬ 
νω έργων. 

5.4.Γραφείο συντηρήσεων και μικροεπισκευών 
Στην αρμοδιότητα του γραφείου αυτού υπάγονται τα ε- 

ξής: 

-Η εφαρμογή τοπογραφικών μελετών στο έδαφος από 
συνεργείο του Δήμου, 

-η τοποθέτηση πινακίδων, οδών και αριθμών οδών και ει¬ 
δικών σημάτων ρύθμισης της κυκλοφορίας των οχημά¬ 
των, 

-η σύνταξη και η αναμόρφωση μελετών έργων συντή¬ 
ρησης, κτιριακών έργων και τεχνικών εκθέσεων για μικρά 
τεχνικά έργα, 

-η ανάθεση και η παρακολούθηση της σύνταξης και α¬ 
ναμόρφωσης μελετών έργων συντήρησης, κτιριακών έρ¬ 
γων και τεχνικών εκθέσεων για μικρά τεχνικά έργα, 

-η εισήγηση για την έγκριση των παραπάνω μελετών, 

-η ανάθεση της εκτέλεσης όσων από τα παραπάνω έρ¬ 
γα εκτελούνται από ανάδοχο. η σύνταξη και υπογραφή 
των σχετικών συμβάσεων, η σύνταξη των συγκριτικών πι¬ 
νάκων και η παραλαβή των έργων αυτών, 

-εκτέλεση όσο^ν από τις συντηρήσεις γίνονται από συ¬ 
νεργείο του Δήμου, 

-εκτέλεση από συνεργείο του Δήμου των ηλεκτρολογι- 
κών και υδραυλικών εργασιών των μικρών τεχνικών έρ¬ 
γων, 

-η ασφαλτόστρωση των δρόμων, οι εργασίες συντήρη¬ 
σης των πάρκων και των διαφόρων ήλεκτρο μηχανολογι¬ 
κών εγκαταστάσεων του Δήμου εκτός των εγκαταστάσε¬ 
ων υδροδότησης, 

-οι κατεδαφίσεις των αυθαιρέτων κτισμάτων και κατα¬ 
σκευών που βρίσκονται σε κοινόχρηστους χώρους του 
Δήμου και των επικίνδυνων κτισμάτων και κατασκευών 
που βρίσκονται στην επικράτεια του Δήμου, 

-ο στολισμός και η εκτέλεση των απαραίτητων έργων 
για την οργάνωση τελετών και διαφόρων εκδηλώσεων, 

-η σύνταξη των προδιαγραφών για τις διάφορες προμή¬ 
θειες υλικών που χρησιμοποιούνται κατά την εκτέλεση 
των παραπάνω μικρών τεχνικών έργων, 

-η καταγραφή καταγγελιών σε περιπτώσεις καταστρα- 
τήγησης της ισχύουσας νομοθεσίας κατά την σύνταξη 
των μελετών των παραπάνω μικρών έργων και τις αντί¬ 
στοιχες εργασίες συντήρησης. 
β.Τμήμα Υπηρεσιών Αστικού περιβάλλοντος 
Στην αρμοδιότητα του Τμήματος αυτού υπάγονται τα 
θέματα που σχετίζονται με την τήρηση της καθαριότητας 
στους δημόσιους και κοινόχρηστους χώρους του Δήμου, 
την συντήρηση των πάρκων, θέματα που σχετίζονται με 
την υδροδότηση του Δήμου, την κίνηση των δημοτικών ο¬ 
χημάτων και την διαχείριση του υλικού που βρίσκονται 
στις αποθήκες του Δήμου 
6.1 .Γραφείο καθαριότητας 

Στην αρμοδιότητα του γραφείου αυτού υπάγονται τα ε- 

ξής: 

-Η καθημερινή καθαριότητα του Δήμου, που περιλαμ¬ 
βάνει αφενός το τακτικό σκούπισμα των δρόμων, των πλα¬ 
τειών και των κοινόχρηστων χώρων και το κατάβρεγμα 
των χωματόδρομων και αφετέρου την αποκομιδή των α¬ 
πορριμμάτων και την συλλογή των αχρήστων αντικειμέ¬ 
νων από τους κοινόχρηστους χώρους, 

-η απολύμανση των χώρων του Δήμου, όπου προκύπτει 
τέτοια ανάγκη. 

6.2. Γ ραφείο Κήπων και Δενδροστοιχιών 

Στην αρμοδιότητα του γραφείου αυτού υπάγονται τα ε¬ 
ξής: 

-Η κατασκευή νέων πάρκων, 

-η συντήρηση των πάρκων και η καθαριότητα αυτών, 

-η κατάρτιση προγράμματος επίκαιρης φύτευσης των 
κατάλληλων φυτών κάθε εποχής, 

-η προστασία του πράσινου και των φυτών μετον σωστό 
ψεκασμό αυτών και την χρησιμοποίηση λιπασμάτων, 

-το πότισμα και το κλάδεμα των φυτών, 

-η οργάνωση κατάλληλου χώρου για την δημιουργία 
φυτωρίου γιατην κάλυψη των αναγκών σε νέα δένδρα και 
λουλούδια. 

6.3. Γραφείο Ύδρευσης και Αποχέτευσης 

Στην αρμοδιότητα του γραφείου αυτού υπάγονται τα ε¬ 
ξής: 

-Η καταγραφή των αναγκών υδροδότησης του Δήμου, 

-η δημιουργία αρχείου σχεδίων για όλο το δίκτυο ύ¬ 
δρευσης του Δήμου. 

-η επέκταση του υπάρχοντος δικτύου και η πραγματο¬ 
ποίηση νέων συνδέσεων με το υπάρχον δίκτυο, 

-η αντικατάσταση των φθαρμένων σωληνώσεων και η 
γενική συντήρηση του δικτύου ύδρευσης και των εγκατα¬ 
στάσεων υδροδότησης, 

-ο καθαρισμός των δεξαμενών, 

-η παρακολούθηση του ύψους του νερού στις δεξαμε¬ 
νές, 

-η διανομή νερού στην περιοχή του Δήμου και η παρα¬ 
κολούθηση της ποιότητας του νερού, 

-ο έλεγχος της καλής λειτουργίας των υδρομέτρων, 

-η καταγραφή των καταναλώσεων νερού στις καρτέλες 
των καταναλωτών και η απόδοση σε αυτους των προη¬ 
γουμένων λογαριασμών. 

6.4. Γραφείο Κίνησης Οχημάτων 

Στην αρμοδιότητα του γραφείου αυτού υπάγονται τα ε¬ 
ξής: 

-Η συμπλήρωση και ο έλεγχος των δελτίων κίνησης των 
οχημάτων, 

-η ενημέρωση των βιβλίων κίνησης των οχημάτων σχε¬ 
τικά μετά καύσιμα, ταλαδια και τα υγρά, τις βλάβες και τα 
ανταλλακτικά των οχημάτων, την κίνηση αυτών κλπ, 

-ο έλεγχος της "καλής” παράδοσης των οχημάτων μετά 
από την χρήση τους, 

-το πλύσιμο και οι επισκευές βλαβών των οχημάτων, 

-η καταγραφή αναγκών για την προμήθεια νέων οχημά¬ 
των. 

6.5. Γραφείο Διαχείρισης Υλικού 

Στην αρμοδιότητα του γραφείου αυτού υπάγονται τα ε¬ 
ξής: 

-Η τήρηση βιβλίου υλικού και η καταχώρηση σε αυτό 
τωνπρομηθευόμενων υλικών, 

-η παρακολούθηση του ύψους των αποθεμάτων, ό¬ 
σον αφορά τα διάφορα είδη που υπάρχουν στην απο¬ 
θήκη υλικού του Δήμου και η ενημέρωση της 
Οικονομικής Υπηρεσίας του Δήμου σχετικά με την ανά¬ 
γκη πραγματοποίησης προμήθειας για τα είδη αυτά. 

6.6. Γραφείο Νεκροταφείων 

Στην αρμοδιότητα του γραφείου αυτού υπάγονται οι 
αρμοδιότητες που αφορούν την φροντίδα κοίτην διαχεί¬ 
ριση του δημοτικού Νεκροταφείου. 

7.Αυτοτελές Γραφείο Σχεδιασμού, Προγραμματισμού 
και Προστασίας Περιβάλλοντος 


Στην αρμοδιότητατου γραφείου αυτού υπάγονται τα θέ¬ 
ματα που αφορούν την σχεδίαση, τον προγραμματισμό 
και την ανάπτυξη νέων μεθόδων και δραστηριοτήτων του 
Δήμου, την μελέτη των μηχανογραφικών εφαρμογών, την 
υποστήριξη των ηλεκτρονικών υπολογιστών, την συγκέ¬ 
ντρωση, ταξινόμηση και επεξεργασία στατιστικών στοιχεί¬ 
ων σχετικά με την λειτουργία των Υπηρεσιών του Δήμου. 

7.1. Γραφείο Προγραμματισμού & Ανάπτυξης 

-η σχεδίαση νέων μεθόδων και ανάπτυξη νέων δραστη¬ 
ριοτήτων για την καλύτερη οργάνωση και βελτίωση της 
αποδοτικότητας των Υπηρεσιών του Δήμου, 

-η εκπόνηση βραχυπρόθεσμων και μακροπρόθεσμων 
προγραμμάτων υλοποίησης συγκεκριμένων στόχων του 
Δήμου, όπως ικανοποίηση αναγκών υδροδότησης, επέ¬ 
κταση του δικτύου δημοτικού φωτισμού κλπ, 

-η τυποποίηση των διαδικασιών και των χρησιμοποιου- 
μένων εντύπων, 

-η παρακολούθηση και η παροχή βοήθειας για την εύ¬ 
ρυθμη λειτουργία των Υπηρεσιών του Δήμου και η μέρι¬ 
μνα για την επιμόρφωση και εκπαίδευση των υπαλλήλων, 
-η εκπόνηση προτάσεων για την επιχορήγηση του 
Δήμου από διάφορους Οργανισμούς και Υπηρεσίες ή την 
συμμετοχή του σε διάφορα εθνικά ή κοινοτικά προγράμ¬ 
ματα χρηματοδότησης, 

-η εκπόνηση ειδικευμένων βραχυπρόθεσμων και μα¬ 
κροπρόθεσμων προγραμμάτων πολεοδομικού σχεδια- 
σμού μέσα από τα γενικότερα πλαίσια που ορίζονται από 
τις κείμενες νομοθετικές διατάξεις είτε όπως καθορίζο¬ 
νται από το πρόγραμμα της Διοίκησης του Δήμου, 

-η τήρηση αρχείου με τα παραπάνω πεπραγμένα. 

7.2. Γραφείο Μηχανογράφησης & Στατιστικών Αναλύ¬ 
σεων 

-η ανάλυση και η μελέτη των μηχανογραφικών εφαρμο¬ 
γών του Δήμου, 

-η σύνταξη των αναγκαίων προγραμμάτων ΗΎ ή η επι¬ 
λογή τους από το εμπόριο, 

-η σχεδίαση της ορθολογικής εκμετάλλευσης των Η/Ύ 
και του μηχανογραφικού υλικού του Δήμου, 

-η εκτέλεση των σχεδιασθέντων προγραμμάτων, 

-η υποστήριξη της λειτουργίας των ΗΎ σε θέματα λογι¬ 
σμικού (εοίΐννοΓθ), 

-η μέριμνα γιατην συντήρηση των ΗΎ που χρησιμοποι¬ 
ούνται, 

-η αρχειοθέτηση και η τήρηση του αρχείου προγραμμά¬ 
των. 

-η συγκέντρωση, η ταξινόμηση και η ανάλυση στατιστι¬ 
κών στοιχείων, 

-η σύνταξη στατιστικών πινάκων και παραστατικών δια¬ 
γραμμάτων, 

-η επεξεργασία στατιστικών στοιχείων σχετικά μετά οι¬ 
κονομικά, το ανθρώπινο δυναμικό, την εκτέλεση τεχνικών 
έργων, κλπ. 

7.3. Γραφείο Προστασίας Περιβάλλοντος 

-η σχεδίαση όλων εκείνων των μεθόδων που αποβλέ¬ 
πουν στην προστασία του περιβάλλοντος 
-η επιστημονική παρακολούθηση της ρύπανσης του πε¬ 
ριβάλλοντος 

-η τεκμηρίωση προτάσεων που αποβλέπουν στην προ¬ 
στασία του περιβάλλοντος 

-γενικά κάθε εργασία που αποβλέπει στην προστασία 
του περιβάλλοντος 

Άρθρο 6 

Αρμοδιότητες προϊστάμενων οργανικών μονάδων 

1 .Προϊστάμενος Διεύθυνσης 

-Προΐσταται των Τμημάτων και Γραφείων που υπάγο¬ 
νται στην αρμοδιότητάτου. 

-Παρακολουθεί και ελέγχει την υπηρεσιακή συμπεριφο¬ 
ρά και την απόδοση όλωντων υπαλλήλωντης Διεύθυνσης 
και τους καθοδηγεί στην εκτέλεση των καθηκόντων τους, 
φροντίζοντας να τηρούνται οι νόμοι, τα διατάγματα, οι α¬ 
ποφάσεις κλπ. 

-Ενημερώνεται για την εισερχόμενη και εξερχόμενη αλ¬ 
ληλογραφία της Διεύθυνσης που προΐσταται, τη χαρα¬ 
κτηρίζει και την κατανέμει στα αρμόδια τμήματα ή γρα¬ 
φεία δίνοντας τις αναγκαίες οδηγίες για την διεκπεραίω¬ 
ση των διαφόρων θεμάτων. 

-Μονογραφεί τα έγγραφα που συντάσσονται από τα 
τμήματα και τα γραφεία της Διεύθυνσής του. 

-Θεωρεί την βεβαίωση εργασίας των υπαλλήλων της 
Διεύθυνσης του. 

-Εισηγείται θέματα της αρμοδιότητάς του στο Δήμαρχο. 

-Συντάσσει τις ετήσιες εκθέσεις αξιολόγησης για τους 
προϊσταμένους των τμημάτων που υπάγονται σ’αυτόν και 
διατυπώνει την γνώμη του ως δεύτερος εισηγητής στις 
εκθέσεις των υπολοίπων υπαλλήλων. 

2. Προϊστάμενοι Τμημάτων και Γραφείων 

-Είναι υπεύθυνοι για την ακριβή και επιμελή άσκηση των 
αρμοδιοτήτων και των καθηκόντων που ανατίθενται στις 
υπηρεσίες που προΐστανται. 

-Φροντίζουν ιδιαίτερα για την πιστή εφαρμογή των νό¬ 
μων και των αποφάσεων του Δημοτικού Συμβουλίου και 
της Δημαρχιακής Επιτροπής ή των οδηγιών του 
Δημάρχου. 

-Κατανέμουν την εργασία στους υπαλλήλους και τους 
καθοδηγούν στην άσκηση των καθηκόντων τους. 

-Παρακολουθούν και ελέγχουν την παρουσία και την υ- 
πηρεσιακή συμπεριφορά των υπαλλήλων του τμήματός 
τους, για τους οποίους συντάσσουν τις ετήσιες εκθέσεις 
αξιολόγησης. 

-Ευθύνονται για την καλή λειτουργία του τμήματος που 
προΐστανται και αναλαμβάνουν προσωπικά, ανχρειασθεί, 
τον χειρισμό σημαντικών υπηρεσιακών θεμάτων. 

Άρθρο 7 

Κατανομή προσωπικού, αναπλήρωση προϊστάμενου 

Η κατανομή του προσωπικού στις διάφορες υπηρεσια¬ 
κές μονάδες γίνεται με απόφαση του Δημάρχου, ανάλογα 
με τις υπηρεσιακές ανάγκες. 

Οι προϊστάμενοι των οργανικών μονάδων που απουσιά¬ 
ζουν ή κωλύονται ή σε περίπτωση κενής θέσης, αναπλη¬ 
ρώνονται από τους προϊσταμένους της αμέσως υποκεί¬ 
μενης οργανικής μονάδας κατά τη σειρά που οι υποκείμε¬ 
νες οργανικές μονάδες αναφέρονται στον οργανισμό 
αυτό, καθώς επίσης και όπως ειδικότερα ορίζεται στις 
διατάξεις του άρθρου 36, παράγραφος 19του Ν.2190/94. 

Ο τρόπος λειτουργίας κάθε μιας υπηρεσίας στις λεπτο¬ 
μέρειες του - εκτός από εκείνες που καθορίζει ο Νόμος- 
μπορεί να καθορίζεται με ειδικό κανονισμό λειτουργίας 
που καθορίζεται από το Δημοτικό Συμβούλιο. 

Άρθρο 8 

Τυπικά προσόντα διορισμού 

Τα τυπικά προσόντα διορισμού κατά κατηγορία και κλά¬ 
δο είναι αυτά που ορίζονται από τις διατάξεις του Π.Δ., 


37α/87 (ΦΕΚ11/4-2-1987), του Π.Δ. 22/1990 (ΦΕΚ 7/22-1- 
90) , για δε το προσωπικό της Ειδικής Υπηρεσίας οι δια¬ 
τάξεις του Ν. 1080/80 και τα Π.Δ. 434/82,592/84 . 

Για την πλήρωση των θέσεων των ειδικών συνεργατών, 
ειδικών συμβούλων και επιστημονικών συνεργατών έχουν 
ισχύ οι διατάξεις των άρθρων 242 του Ν. 1188/81 και του 
άρθρου 67 του Ν. 1416/84 και η παρ. 10 του άρθρου 57 
του Ν.2218/94. 

Τα θέματα που αφορούν στους διορισμούς , καθήκο¬ 
ντα, περιορισμούς, αστική ευθύνη , δικαιώματα, στις με¬ 
ταβολές της υπηρεσιακής κατάστασης , στο πειθαρχικό 
δίκαιο και στη λύση της υπαλληλικής ή εργασιακής σχέ¬ 
σης του μονίμου και του με σχέση εργασίας ιδιωτικού δι¬ 
καίου προσωπικού που υπάγεται στις διατάξεις του πα¬ 
ρόντος Οργανισμού διέπονται από το Ν. 1188/81 , το Ν. 
1586/86 , από το Ν. 2190/94 , το Π.Δ. 410/1988 και την ι- 
σχύουσα Εργατική Νομοθεσία. 

ΑΚΡΟΤΕΛΕΥΤΙΑ ΔΙΑΤΑΞΗ 

Με την τροποποίηση αυτή προκαλείται συνολική δαπά¬ 
νη σε βάρος του προϋπολογισμού του δήμου Σίνδου ς ύ¬ 
ψους 55.000.000 δρχ. εφόσον καλυφθεί το σύνολο των 
νέων θέσεων. 

Για το 1997 δεν προβλέπεται να δημιουργηθεί σχετική 
δαπάνη σε βάρος του προϋπολογισμού του δήμου. Γιατα 
επόμενα έτη εφόσον υπάρξει σχετική πρόβλεψη για κά¬ 
λυψη κενών θέσεων θα εγγράφει η παραπάνω πίστωση ή 
ποσοστό αυτής στους αντίστοιχους κωδικούς “ 05.111.1 
αποδοχές τακτικού προσωπικού”. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 12 Δεκεμβρίου 1997 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 
-Φ- 

Αριθ. 15944 (4) 

Τροποποίηση του Οργανισμού Εσωτερικής Υπηρεσίας 
του Δήμου Σούδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψιν: 

1. Τις διατάξεις του άρθρου 12τουΝ. 1188/81 όπως α- 
ντικαταστάθηκαν με τα άρθρα 26 Ν.1 832/89 & 8 παρ. 5 
του Ν. 2307/95 και 18 παρ. 12 του Ν. 2503/97. 

2. Τις όμοιες του Ν. 2190/94. 

3. Την 15910/96 απόφαση μας σχετικά με τον Ο. Ε. Υ. του 
Δήμου Σούδας. 

4. Την 126/97 απόφαση του Δ.Σ. του Δήμου Σούδας σχε¬ 
τικά με την τροποποίηση Ο.Ε.Υ. 

5. Την 2/πρ.13/19.11.97 θετική γνωμοδότηση του 
Υπηρεσιακού Συμβουλίου του άρθρου 14 παρ. 9 
Ν.1586/86 και άρθ. 34 παρ. 14 & 37 του Ν. 2190/94, απο¬ 
φασίζουμε: 

Τροποποιούμε σύμφωνα με την 126/97 απόφαση του 
Δ.Σ. του Δήμου Σούδας τον Οργανισμό Εσωτερικής υπη¬ 
ρεσίας αυτού με την προσθήκη νέας παραγράφου υπ’ α- 
ριθ. 6 στο άρθρο 3 του Ο.Ε.Υ. η οποία αναφέρει: 

6. ΕΠΟΧΙΑΚΟ ΠΡΟΣΩΠΙΚΟ 

α) Μία(1) θέση Τεχνίτη Υδραυλικού ΔΕ δμηνης διάρκειας, 
β) Δύο (2) θέσεις Εργατών Γ ενικών Καθηκόντων ΥΕ δμη¬ 
νης διάρκειας. 

γ) Μία (1) θέση Διοικητικού Προσωπικού ΔΕ δμηνης 
διάρκειας, 

δ) Μία (1) θέση Τεχνολόγου Μηχανικού ΤΕδμηνης διάρ¬ 
κειας. 

Κατά τα λοιπά ισχύει η 15910/96 απόφασή μας. 

Από τις διατάξεις της απόφασης αυτής προκαλείται δα¬ 
πάνη εις βάρος του προϋπολογισμού του Δήμου Σούδας 
για το έτος 1998 περίπου 15.000.000. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Χανιά, 15 Δεκεμβρίου 1997 

Με εντολή Γεν. Γραμματέα Περιφέρειας 
Η Διευθύντρια 
Μ. ΛΕΛΕΔΑΚΗ 


ΔΙΟΡΘ ΩΣΕΙΣ ΣΦΑΛ ΜΑΤΩΝ 

(5) 

Στο ΦΕΚ 1031/24.11.97 τ. Β’ που δημοσιεύθηκε η 
3422.13/01/97/27.10.97 απόφαση του Υπουργού Εμπο¬ 
ρικής Ναυτιλίας με θέμα «Έγκριση της αριθ. 231/9.9.97 
πράξης του Δ.Σ./ΟΛΠ», γίνεται η εξής διόρθωση: 

Στη σελίδα 13428 στον δεύτερο στίχο του εδαφίου α’ 
της παραγράφου 1 του προοιμίου από το εσφαλμένο «Ν. 
1630/51 (ΦΕΚ&Α> στο ορθό «Ν. 1630/51 (ΦΕΚ8Α>. 

(Από το Υπ. Εμπορικής Ναυτιλίας) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 


5230 841 

Βασ. Όλγας 188, 1ος όρ. - Τ.Κ. 546 55 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 

4136 402 

5249 547 

Νικήτα 6-8 Τ.Κ. 185 31 

4171 307 

Πώληση Φ.Ε.Κ. 

5239 762 

ΠΑΤΡΑ 

(061) 271 249 

Φωτοαντίγραφα παλαιών Φ.Ε.Κ. 

5248 141 

Κορίνθου 327 Τ.Κ. 262 23 

224 581 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 454 44 

(0651) 21 901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 22 637 

αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

26 522 


ΤΙΜΗ ΦΥΛΛΩΝ 

ΕΦΗΜΞΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά 8σέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. _ 


Τεύχος 


Α' (Νόμοι, Π.Δ., Συμβάσεις κ.λπ.) 50.000 δρχ. 2.500 δρχ. 

Β' (Υπουργικές αποφάσεις κ.λπ.) 50.000 » 2.500 

Γ (Διορισμοί, απολύσεις κ.λπ. Δημ. Υπαλλήλων) 10.000 » 500 

Δ' (Απαλλοτριώσεις, πολεοδομία κ.λπ.) 50.000 » 2.500 

Αναπτυξιακών Πράξεων (Τ.Α.Π.Σ.) 25.000 » 1.250 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 10.000 » % 500 

Παράρτημα ( Πίνακες επιτυχόντων διαγωνισμών) 5.000 » 250 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 » 500 

Ανώτατου Ειδικού Δικαστηρίου (Α.Ε.Δ.) 3.000 » 150 

Ανωνύμων Εταιρειών & Ε.Π.Ε. 250.000 » 12.500 » 

Προκηρύξεων Α.Σ.Ε.Π. ___ 10.000 _ 500 » _ 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπραττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 | 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















